Exqrch/javanese-Komodo-pixelgpt huggingface dataset:
Ing taun 1953 Muslim ora lumebu pilihan sajeroning sènsus, amarga saka iku golongan iku ngaku wong Yugoslavia
Wong Yugoslavia ora lumebu pilihan ing sènsus taun 1948, amarga saka iku golongan iku ngaku minangka liya-liya.
Idaho Idaho (: /ˈaɪdəhoʊ/) iku praja ing Amérika Sarékat, sing dunungé ana ing tlatah Pasifik lor-kulon
Kutha sing gedhé dhéwé lan minangka kutha krajan ya iku Boise
Idaho lumebu union ing tanggal 3 Juli, 1890, minangka praja nomer 43
Miturut biro sènsus Amérika Sarékat, ing taun 2007 populasi Idaho ana 1,499,402 jiwa
Cekakan kodhe pos Idaho ya iku ID
Idaho duwé jejuluk ya iku Nagara watu aji utawa "Gem State" amarga akèhé sumber alam
Sesanti praja iki ya iku Esto Perpetua (Basa Latin sing tegesé "Bèn abadi" utawa "Langgenga")
Idaho wewatesan karo enem praja lan siji provinsi Kanada
Praja Washington lan Oregon dumunung ana ing sisih kulon, Nevada lan Utah ing sisih kidul, lan Montana lan Wyoming ing sisih wétan
Idaho uga duwé tapel wates () karo Kanada, ya iku provinsi British Columbia ing sisih lor
Pratélan Présidhèn Amérika Sarékat Pratélan Présidhèn Amérika Sarékat iki awujud pratélan tokoh sing mengku kalungguhan minangka Présidhèn Amérika Sarékat, wiwit taun 1789
Pratélan iki ora ngamot para "acting" utawa pejabat sauntara wektu miturut amandhemèn konstitusi AS nomer 25
Présidhèn Amérika Sarékat iku kepala nagara Amérika Sarékat
Sawijining Présidhèn Amérika Sarékat mung éntuk njabat suwéné rong mangsa bekti
Samangsa bekti iku suwéné patang taun
Mula bukané, palantikan dianakaké saben patang taun ing tanggal 4 Maret
Nuli ratifikasi Amandemen Kaping Rong Puluh ing Undhang-Undhang Dhasar Amérika Sarékat ngowahi mangsa bekti Présidhèn lan Wakil Présidhèn saéngga diwiwiti nalika tengah rina tanggal 20 Januari, diwiwiti kanthi mangsa bekti kapindho Franklin Roosevelt nalika taun 1937
Dina pangangkatan Présidhèn mau ditepungi mawa jeneng "Inauguration Day" ing Amérika Sarékat
Anwar Sadat Muhammad Anwar El Sadat (Arab: ‎, Muḥammad Anwar as-Sādāt) (25 Dhésèmber 1918 – 6 Oktober 1981) iku Présidhèn Mesir sing kaping telu, masa bektiné saka tanggal 15 Oktober 1970 nganti dhèwèké ditémbak tanggal 6 Oktober 1981
Dhèwèké anggota senior Kelompok Opsir Bébas sing nggulingaké Dinasti Muhammad Ali mawa Révolusi Mesir ing taun 1952
Sadat iku uga siji wong kapercayan cedhaké Gamal Abdel Nasser, sing digantiné minangka présidhèn ing taun 1970
Salawasé sawelas taun minangka présidhèn Mesir, Sadat ngowahi arah nagara iki, lan mangkat saka prinsip-prinsip pulitik Nasserisme lan nepungaké sistém multi-parté pulitik
Kapimpinané ing Perang Oktober 1973 lan kasuksèsané ngrebut bali Sinai nggawé dhèwèké siji pahlawan Mesir
Nanging olèhé nekani Israèl lan Prajanjèn Damai Israèl-Mesir ndadèkaké dhèwèké digething ing Donya Arab
Yasané lan kakendelané gelem ngejak dhamé klawan Israèl ndadèkaké dhèwèké olèh pamulyan "Courage of Conscience" ing 11 September 1991 kanthi anumerta.
Hak manungsa Hak manungsa utawa asasi manungsa (dicekak HAM) iku hak-hak sing wis didarbèni manungsa wiwit lair lan minangka pawèwèh saka Pangèran
Dhasar-dhasar HAM kapacak sajeroning dhéklarasi kamardikan Amérika Sarékat ("Declaration of Independence of USA") lan kapacak ing UUD 1945 Républik Indonésia, ya iku ing pasal 27 ayat 1, pasal 28, pasal 29 ayat 2, pasal 30 ayat 1, lan pasal 31 ayat 1 Conto hak asasi manungsa (HAM):
Basa Koptik Basa Koptik utawa Basa Koptik Mesir (Basa Koptik "Met.Remenkīmi") iku tahap pungkasan Basa Mesir, sawijining anggota saka rumpun basa Afro-Asiatik kang dipituturaké ing Mesir nganti minimal abad kaping 17
Basa Mesir wiwit ditulis mawa aksara Yunani ing abad kapisan Masèhi
Aksara iki banjur diarani aksara Koptik lan sajatiné aksara Yunani kang ditambahi mawa enem utawa pitung aksara tambahan saka aksara Demotik Mesir kanggo nglambangaké foném-foném kang ora ana ing basa Yunani
Ana sawatara dialèk basa Koptik, kang wigati dhéwé ya iku dialèk Sahidik lan Bohairik
Basa Koptik diganti mawa basa Arab Mesir sawisé Mesir ditaklukaké déning wong-wong Arab ing abad kaping 7
Sanadyan wis cures, ora akèh dienggo mawa basa sadina-dina manèh, Basa Koptik isih kanggo basa liturgis déning kaum Kristen Koptik Mesir
Basa kang dienggo ya iku mligi nganggo dialèk Bohairik
Saliyané iku isih ana sawatara wong-wong kang nganggo basa iki sadina-dinané.
Susilo Bambang Yudhoyono Jendral (TNI) Susilo Bambang Yudhoyono (Jawa: ꦯꦸꦱꦶꦭꦨꦩ꧀ꦧꦁꦪꦸꦝꦪꦟ) kang lair ing Pacitan, Jawa Wétan, tanggal 9 September 1949 iku mantan pènsiunan jéndral militèr Indonésia lan Présidhèn Indonésia kaping 6 kang kapilih ing pemilihan umum kanthi langsung kang sepisanan déning rakyat
Yudhoyono menang ing pemilu présidhèn September 2004 liwat rong tahapan pemilu présidhèn Indonésia saka kandhidhat Présidhèn Megawati Soekarnoputri
Panjenengané wiwit njabat tanggal 20 Oktober 2004 lan diampingi Jusuf Kalla minangka Wakil Présidhèn
Susilo Bambang Yudhoyono lair ing Kabupatèn Pacitan, Jawa Timur tanggal 9 September 1949 saka pasangan Radén Soekotjo (bapak) lan Siti Habibah (ibu)
Saka silsilah bapaké, bisa digolèki nganti tekan Pakubuwana lan isih ana gegayutané karo trah Hamengkubuwana II
Kayadéné bapaké, SBY uga mèlu ing donyané militèr
Saliyané manggon ing omah kulawargané kang ana ing Bogor (Jawa Barat), SBY uga manggon ing Istana Merdeka, Jakarta
Susilo Bambang Yudhoyono nikah karo Kristiani Herrawati putri kaping teluné saka Jènderal (Purnawirawan) Sarwo Edhi Wibowo (alm)
Komandan militèr Jènderal Sarwo Edhi Wibowo mèlu ngréwangi numpes PKI (Parté Kuminis Indonésia) ing taun 1965
Susilo Bambang Yudhoyono duwèni putra kang cacahé loro, ya iku Agus Harimurti Yudhoyono (lair 1978) lan Edhie Baskoro Yudhoyono (lair 1980)
Agus iku lulusan saka SMA Taruna Nusantara ing taun 1997 lan Akademi Militer Indonésia taun 2000
Kayadéné bapaké, Agus uga èntuk bebungah Adhi Mekayasa lan prajurit kanthi gelar Létnan Satu Tentara Nasional Indonésia Angkatan Dharat kang tinanggenah ing Batalion Infantri ing Bandung, Jawa Barat
Agus nikah karo Anissa Larasati Pohan, aktris kang uga putriné mantan Dèputi Gubernur Bank Indonésia
Wiwit pertengahan taun 2005, Agus nerusaké sekolah kanggo èntuk gelar master-é ing "Strategic Studies at Institute of Defense and Strategic Studies", Singapura
Taun 1973, panjenengané lulus saka Akademi Militèr Indonésia (Akabri: Angkatan Bersenjata Républik Indonésia) kanthi pakurmatan Adhi Makayasa minangka murid lulusan paling apik lan Tri Sakti Wiratama kang minangka prèstasi paling dhuwur gabungan méntal, fisik, lan intelèk
Pèriode 1974-1976, panjenengané miwiti karier ing Dan Tonpan Yonif Linud 330 Kostrad
Ing taun 1976, panjenengané sekolah ing "Airborne School" lan "US Army Rangers, American Language Course" (Lackland-Texas), "Airbone and Ranger Course" (Fort Benning) Amérika Sarékat
Karieré trus ing pèriode 1976-1977 ing Dan Tonpan Yonif 305 Kostrad, Dan Tn Mo 81 Yonif Linud 330 Kostrad (1977), Pasi-2/Ops Mabrigif Linud 17 Kujang I Kostrad (1977-1978), Dan Kipan Yonif Linud 330 Kostrad (1979-1981), Paban Muda Sops SUAD (1981-1982)
Pèriode 1982-1984, panjenengané sekolah ing "Infantry Officer Advanced Course" (Fort Benning) Amèrika Sarékat
Taun 1983, panjenengané sekolah ing "On the job training in 82-nd Airbone Division" (Fort Bragg) Amèrika Sarékat, "Jungle Warfare School" (Panama, Kursus Senjata Antitank ing Bèlgia lan Jérman ing taun 1984, Kursus Komando Batalyon (1985) lan miwiti karier ing Komandan Sekolah Pelatih Infanteri (1983-1985), Dan Yonif 744 Dam IX/Udayana (1986-1988), lan Paban Madyalat Sops Dam IX/Udayana (1988)
Pèriode 1988-1989, panjenengané sekolah ing Sekolah Komando Angkatan Darat lan nerusaké menyang "US Command and General Staff College" (Fort Leavenwort) Kansas Amérika Sarékat ing taun 1991
Pèriode (1989-1993), panjenengané kerja dadi Dosèn Seskoad Korspri Pangab, Dan Brigif Linud 17 Kujang 1 Kostrad (1993-1994), Asops Kodam Jaya (1994-1995), Danrem 072/Pamungkas Kodam IV/Diponegoro (1995), lan "Chief Military Observer United Nation Peace Forces" (UNPF) ing Bosnia-Herzegovina (1995-1996)
Lulusan "Master of Art" (MA) saka "Management Webster University Missouri" iki uga miwiti karier ing Kasdam Jaya (1996), lan Pangdam II/Sriwijaya uga dadi Ketua Bakorstanasda
Taun 1997, panjenengané diangkat minangka Kepala Staf Teritorial (Kaster) TNI kanthi gelar Létnan Jènderal
Panjenengané pènsiun saka kemilitèran tanggal 1 April 2001 amarga diangkat dadi mantri
Susilo Bambang Yudhoyono tampil minangka juru wicara Fraksi ABRI nalika arep Sidang Umum MPR 1998 kang dianakaké ing tanggal 9 Maret 1998 lan Ketua Fraksi ABRI MPR ing Sidang Istiméwa MPR 1998.
Tanggal 29 Oktober 1999, panjenengané diangkat minangka Mantri Pertambangan lan Energi ing papréntahan kang dipandhegani déning Présidhèn Abdurrahman Wahid
Setaun sawisé iku, ing tanggal 26 Oktober 1999, panjenengané dilantik minangka Mantri Koordinator Pulitik, Sosial, lan Keamanan (Menko Polsoskam) minangka konsekuensi panyusunan kabinèt Abdurrahman Wahid
Kanthi metuné Maklumat Présidhèn ing tanggal 28 Mèi 2001 jam 12.00 WIB, Ménko Polsoskam ditugasaké supaya golèk langkah-langkah mirunggan kanggo mbrantas krisis, ngadhegaké katertiban, keamanan, lan hukum sacepeté amarga kaanan pulitik kang darurat
Nalika iku, Ménko Polsoskam kang nyekel mandhat nerjemahaké kaanan pulitik darurat ora padha karo kaanan darurat kang ana ing sajeroning Undang-undang Nomor 23 taun 1959
Durung genep setaun dadi Menko Polsoskam utawa limang dina sawisé nyekel mandhat, panjenengané dikon mundur ing tanggal 1 Juni 2001 déning kang mènèhi mandhat amarga ana "ketegangan" pulitik antarané Présidhèn Abdurrahman Wahid lan DPR
Jabatan pengganti minangka Mantri Dalam Negeri utawa Mantri Perhubungan kang ditawaraké déning présidhèn ora tau ditrima
Kabinèt Gotong Royong kang dipandhegani déning Présidhèn Megawati Soekarnoputri nglantik panjenengané dadi Mantri Koordinator Babagan Pulitik lan Keamanan (Menko Polkam) ing tanggal 10 Agustus 2001
Ngrasa ora dipercaya manèh karo présidhèn, kalungguhan Menko Polkam ditinggalaké ing tanggal 11 Maret 2004
Madegé Parté Dhémokrat ing tanggal 9 September 2002 nguwataké jenengé supaya bisa tekan puncak karier pulitik
Nalika Parté Dhémokrat didéklarasikaké ing tanggal 17 Oktober 2002, panjenengané dicalonaké dadi présidhèn ing pemilu présidhèn 2004
Sawisé mundur saka kalungguhan Ménko Polkam lan bebarengan karo masa kampanye pemilu lègislatif 2004, kanthi cara resmi panjenengané ana ing koridor Parté Dhémokrat
Anané panjenengané sajeroning Parté Dhémokrat bisa suksès ing pemilu lègislatif kanthi èntuk 7,45 % suwara
Ing tanggal 10 Mèi 2004, telung parté pulitik ya iku Parté Dhémokrat, Parté Keadilan lan Persatuan Indonésia, lan Parté Bulan Bintang kanthi cara resmi nyalonaké panjenengané minangka présidhèn lan kaampingan déning kandhidhat wakil présidhèn Jusuf Kalla
Jènderal TNI (Purnawirawan) Susilo Bambang Yudhoyono kang tau ditugasaké ing operasi ing Timor-Timur ing periodé 1979-1980 lan 1986-1988 iki èntuk gelar dhoktor (Ph.D.) ing babagan Ékonomi Pertanian saka Institut Pertanian Bogor (IPB) nalika tanggal 3 Oktober 2004
Nalika tanggal 15 Dhésèmber 2005, panjenengané èntuk gelar dhoktor kehormatan ing babagan ngèlmu pulitik saka Universitas Thammasat Bangkok (Thailand)
Ing pidato nalika nampa gelar, panjenengané ngandaraké yèn pulitik minangka seni kanggo owah lan "transformasi" sajeroning nagara dhémokrasi kang tentrem
Panjenengané ora yakin tenan yèn pulitik iku ngèlmu
MPR ing periode 1999–2004 ngamandemen Undang-Undang Dasar 1945 mula ndadèkaké présidhèn lan wakil présidhèn dipilih kanthi cara langsung karo rakyat
Pemilu présidhèn rong tahap banjur panjenengané bisa menang kanthi 60,9 % suwara pemilih lan kapilih dadi présidhèn
Panjenengane banjur dicathet minangka présidhèn terpilih pisanan pilian rakyat lan tampil minangka présidhèn Indonésia kaping enem sawisé dilantik ing tanggal 20 Oktober 2004 bebarengan karo Wakil Présidhèn Jusuf Kalla
Panjenengane unggul saka pasangan Présidhèn Megawati Soekarnoputri-Hasyim Muzadi ing pemilu 2004
Kolusi, Korupsi, dan Nepotisme (KKN) minangka prioritas wigati ing papréntahane saliyané prakara kasus terorisme global
Penanggulangan bebayaning narkoba, togel, lan adol-tinuku manungsa uga dadi prakara kang abot lan butuh kerja kang tenanan bebarengan karo rakyat lan pamaréntah
Ing masa jabatane, Indonésia asring kena bencana alam kaya ta gelombang tsunami, lindhu, lsp
Kabèh iku dadi tantangan tambahan kanggo Présidhèn kang isih ngupayakake munggahake ékonomi nagara lan karaharjan rakyat
Susilo Bambang Yudhoyono uga mbentuk UKP4R, lembaga kepresidenan kang saiki dipandhegani déning Kuntoro Mangkusubroto (Marsilam Simandjuntak nalika nembé diwangun) tanggal 26 Oktober 2006
Nalika pisanan diwangun, lembaga iki ditentang karo Parté Golkar amarga ana isu Wakil Présidhèn Jusuf Kalla ora diajak nalika mbentuk lembaga iki sarta isu anané UKP4R kanggo ngethok wewenang Wakil Présidhèn, nanging pungkasane bisa ditrima sawisé SBY njelasake dhéwé ing katrangan pers.
Agama Yahudi Agama Yahudi iku agama kang dianut déning bangsa Yahudi
Ing taun 2007, populasi Yahudi sadonya ana 13,2 yuta jiwa—41% saantarané urip ing Israèl
Agama Yahudi iku agama monotéisme kang dhedhasar Alkitab Yahudi (diarani Tanakh utawa uga Prajanjéyan Lawas déning wong Kristen)
Banjur Alkitab Yahudi iki dibabar déning kitab Talmud lan kitab-kitab liyané
Agama Yahudi iku mangaribawani agama-agama liya, kaya ta agama Kristen, Islam lan Bahá'ísme.
Basa Arab Mesir Basa Arab Mesir (Maṣrī ) iku sawijining dhialèk basa Arab saka pang basa Semitik kulawarga basa Afro-Asiatik
Basa iki munculé ing Dèlta Kali Nil ing Mesir Hilir sakiwa-tengené ibukutha Kairo
Basa iki diturunaké saka basa Arab sing digawa para laskar Islam ing abad kaping 7 sing naklukaké Mesir
Ing patuwuhan sabanjuré, basa iki ngalami pangaribawa mligi saka Basa Mesir-Koptik sing pribumi lan sawisé iku basa-basa liyané, kaya ta basa Turki, basa Prancis lan basa Inggris
Basa Arab Mesir dicaturaké déning punjul 76 yuta jiwa ing Mesir
Basa iki uga dingertèni ing saindhenging Donya Arab déning posisi média massa Mesir sing kuwat
Bab iki nggawé basa Arab Mesir sawijining varian basa Arab sing akèh dhéwé dicaturaké lan uga salah siji sing akèh disinaoni
Istilah basa Arab Mesir lan Masri lumrahé ditrapaké bebarengan karo "basa Arab Kairo", dialèké ibukutha Mesir
Jeneng nagara iki "Maṣr", déning sing ndunungi lokal uga dienggo ngrujuk jenengé ibukutha
Situasiné mèmper basa Prancis Paris sing dominan dhéwé inh Prancis
Sanadyan basa Arab Mesir mligi sawijining basa sing dicaturaké waé, basa iki uga tinemu ditulis ing sawatara roman, sandiwara, tembang lan komik, iklan, sawatara koran lan transkripsi sawatara lagu-lagu populèr
Ing média massa katulis liyané lan ing warta berita TV, Basa Arab Baku Modèrn sing dienggo
Basa Arab Mesir lumrahé ditulis mawa Huruf Arab kanggo wong-wong lokal, nanging kerep dialihaksarakaké ing aksara Latin utawa IPA ing buku-buku linguistik lan buku-buku pasinaon kanggo wong-wong asing
Basa Arab Mesir iku dicaturaké déning punjul 77 yuta jiwa wong Mesir ing Mesir lan ing diaspora ing Wétan Tengah, Éropah, Amérika Lor, Australia lan Asia Kidul-Wétan
Ing antara dhialèk-dhialèk Arab, basa Mesir iku siji-sijiné sing dadi "lingua franca" in pérangan liya Donya Arab déning rong alesan utama: panyebaran lan popularitas filem-filem saha média massa Mesir wiwit awal abad kaping 20 lan akèhé guru-guru sarta profésor Mesir sing ngedegaké sekolah-sekolah ing Jazirah Arabia lan nagara-nagara liyané kaya ta Aljazair lan Libya
Ing Yaman, akèh wong Yaman sing ngadaptasi basa sadina-dinané dadi pas karo basa Arab Mesir, carané déning nyerap akèh tetembungan kas Mesir (kaya ta "kowayyes" 'apik') lan kadhangkala morfologi Mesir
Fénoména mèmper uga bisa dipatemoni, mawa gradasi sing séjé-séjé ing Sudan, Levant (mligi Palestina) lan ing Libya
Tandha-tandha iki bisa owah saiki amarga pungkasan iki média-massa Libanon dadi saya wigati, sanadyan akèh artis Libanon milih nyanyi mawa basa Mesir saha basa Arab Libanon
Bangsa Mesir alon-alon miwiti nganggo basa Arab sawisé negarané ditaklukaké déning wong Muslim-Arab ing abad kaping 7
Nganti semonon, wong-wong Mesir mituturaké basa Koptik
Salawasé telung abad, ana sawijining bilingualisme ing Mesir Hilir
Ing Mesir Hulu ing sisih kidul, situasi iki bakal luwih suwé manèh
Wong-wong Mesir bokmanawa wis nepungi basa Arab sadurungé, déning gegayutan dagang karo kaum Badawi ing Sinai lan sisih wétan Dèlta Kali Nil
Basa Arab Mesir katoné munculé ing Fustat, ibukutha Islam kapisan ing Mesir, lan saiki péranganing Kairo
Varian basa Arab sing dienggo déning bala Arab ing Fustat wis séjé karo basa Arab Klasik, sing uga mangaribawani ciri-ciri kas dhialèk Mesir
Salah sijining makalah awal prakara basa Mesir Arab iku sawijining tèks saka abad kaping 16 sing ajudhul "Dafʻ al-ʼiṣr ʻan kalām ʼahl Miṣr" ('Ngilangi beban basané Rakyat Mesir') déning Yūsuf al-Maġribi
Karya iki ngamot informasi wigati bab basa Arab Mesir awal lan situasi basa ing Abad Pratengahan Mesir
Tèks iki tujuané ya iku yèn basa Arab Mesir iku sanadyan béda lan ngamot akèh 'kaluputan' yèn dibandhingaké basa Arab Klasik utawa Fuhsa, nanging sajatiné tetep waé akèh gandhèngané karo basa Arab ing sisih liya.
Déné prosès Islamisasi lan Arabisasi Mesir, basa Arab alon-alon nggantèni basa Mesir
Para sejarawan lokal nulis yèn basa Koptik isih dienggo nganti abad kaping 17 déning para tani wadon ing Mesir Hulu
Basa Koptik nganti sapréné isih tetep basa liturgis Gréja Koptik Mesir
Basa Arab Mesir ora nduwé status resmi lan nganti sapréné ora diakoni kanthi resmi
Basa Arab Baku, sawijining wujud modhèren basa Arab Klasik iku basa resminé Mesir
Wong-wong padha katarik ing basa Arab Mesir kanthi kusus utawa basa lokal kanthi umum ing abad kaping 19 nalika obahan nasional Kamardikan Mesir wiwit awujud.
Dèlta Kali Nil Dèlta Kali Nil (Basa Arab: ) iku siji dèlta ing saloring Mesir (Mesir Hilir) ing ngendi Kali Nil dadi amba lan mili ing Sagara Tengah
Dèlta iki salah sijining dèlta sing gedhé dhéwé sadonya lan papané saka Alexandria ing sisih kulon nganti tekan Port Said ing sisih wétan
Tlatah iki ngambah kurang luwih 240 ambané pasisir Méditérania lan siji tlatah tani sing sugih
Saka lor nganti kidul dawané tlatah iki kira-kira 160 km
Tlatah Dèlta wiwité saloring Kairo.
Basa Mesir Basa Mesir iku sawijining basa Afro-Asiatik sing isih kerabaté basa Berber, Semitik, Somali lan Beja
Basa iki dipituturaké nganti abad kaping 5 minangka basa Demotik lan nganti abad kaping 17 minangka basa Koptik
Tulisan basa Mesir sing paling lawas asalé saka sakiwa-tengené taun 3200 SM
Basa Mesir saiki wis ora dipituturaké minangka basa sadina-dina manèh ing Mesir
Basa sadina-dina ya iku basa Arab Mesir
Nanging basa Koptik isih kanggo basa liturgis Gréja Koptik.
Rosetta Rosetta utawa Rashid (Basa Arab ‎) iku kutha palabuhan ing Dèlta Kali Nil, Mesir
Kutha iki misuwur amarga ing kéné ing taun 1799 tinemu Watu Rosetta, siji prasasti ing rong basa, ya iku basa Yunani lan basa Mesir ing rong aksara
Padunung kutha iki kira-kira ana 60.000 jiwa.
Watu Rosetta Watu Rosetta (Basa Arab ) iku sawijining prasasti Mesir Kuna kang wigati banget amarga bisa mènèhi solusi carané maca aksara hieroglif Mesir
Tèks ing Watu Rosetta iki ana ing telung pérangan: rong pérangan ing basa Mesir mawa aksara hieroglif Mesir lan aksara Demotik Mesir lan sapérangan ing basa Yunani
Amerga basa Yunani iku ditepungi, mula pungkasané tulisan Mesir Kuna iki uga bisa diwaca
Watu Rosetta iki asalé saka jaman Ptolemeus lan ditulis ing taun 196 SM
Prasasti iki tinemu ing kutha palabuhan Rosetta utawa Rashid ing Mesir déning para balané Napoleon Bonaparte ing taun 1799
Sawisé iku in taun 1822 bisa diwaca déning ngèlmuwan Prancis Jean François Champollion kang dhedhasar karya ngèlmuwan liyané kaya ta Thomas Young saka Inggris
Watu iki dhuwuré maksimal 114,4 cm lan dawané maksimal 72,3 cm
Banjur ambané 27,9 cm lan aboté kira-kira 760 kilogram
Watu iki saiki dipajang ing British Museum, London wiwit taun 1802.
Newt Gingrich Newton Leroy Gingrich utawa dicekak dadi Newt Gingrich lan lair minangka Newton Leroy McPherson (Harrisburg, Pennsylvania, AS ing 17 Juni 1943) iku Kepala saka Parlemèn Amérikah Sarékat utawa "United States House of Representatives" saka taun 1995 nganti 1999
Ing taun 1995, "Majalah Time" milih dhèwèké dadi "Person of the Year" déning perané nganani "Révolusi Républikan" ing Parlemèn lan mungkasi mayoritas Parté Démokratis ing institusi iki salawasé 40 taun
Nalika njabat dadi Kepala Parlemèn, dhèwèké makili oposisi Republikan nglawan Bill Clinton
Mangsa baktiné Newt Gingrich ditandhani déning akèhé oposisi marang papréntahan Bill Clinton lan puncaké dadi prosès "impeachment" Présidhèn Bill Clinton.
Gamal Abdel Nasser Gamal Abdel Nasser (Basa Arab: ‎; Gamāl ‘Abd an-Nāṣir; - 15 Januari 1918 – 28 September 1970) iku Présidhèn Mesir sing kapindho
Dhèwèké dadi Présidhèn sawisé nggantèni lan menjara Muhammad Naguib ing taun 1956 nganti tilar donya ing taun 1970.
Yom Kippur Yom Kippur (Basa Ibrani יום כיפור "yom kippūr") iku dina libur wong Yahudi
Dina iki dianggep dina sing suci dhéwé ing kalènder Yahudi
Ing dina iki umat Yahudi ngrayakaké damai antara manungsa lan Allah
Dina iki tiba ing tanggal 10 sasi Ibrani Tishri.
Gendéra Indonésia Gendéra nasional Indonésia iku sawijining gendéra mawa désain prasaja kanthi rong warna kang dipara dadi rong pérangan kanthi ndatar ("horizontal")
Wernané dijupuk saka warna Karajan Majapahit
Sabenaré ora mung karajan Majapahit waé kang nganggo gendéra abang putih minangka lambang kebesaran
Sadurungé Majapahit, karajan Kediri wis nganggo panji-panji abang putih
Saliyané iku, gendéra perang Sisingamangaraja IX saka tlatah Batak uga nganggo warna abang putih minangka warna gendérané , gambaré pedhang kembar warna putih kanthi dhasar abang mencorong lan putih
Werna abang lan putih iki gendérané perang Sisingamangaraja XII
Loro pedhang kembar nglambangaké piso gaja dompak, pusaka raja-raja Sisingamangaraja I-XII
Nalika dumadi perang ing Acèh, pejuwang – pejuwang Acèh wis migunakaké gendéra perang wujud umbul-umbul kanthi warna abang lan putih, ing pérangan mburi ana gambaré pedhang, bulan sabit, srengéngé, lan lintang sarta sapérangan ayat suci Al Quran
Ing jaman karajan Bugis Bone, Sulawesi Kidul sadurungé Arung Palakka, gendéra Abang Putih, iku simbol kakuwasaan lan kebesaran karajan Bone
Gendéra Bone iku dikenal kanthi jeneng Woromporang
Nalika perang Jawa (1825-1830 M) Pangeran Diponegoro nganggo panji-panji warna abang putih sajeroning perjuwangané nglawan Walanda
Gendéra kang dijenengi "Sang Abang Putih" iki sepisanan dipigunaaké déning para pelajar lan kaum nasionalis ing awal abad kaping 20 ing sangisoré kakuwasaan Walanda
Sawisé Perang Donya II rampung, Indonésia mardika lan wiwit nggunakaké gendéra iki minangka gendéra nasional
Gendéra Indonésia duwé makna filosofis
Abang ateges wani utawa kendel, putih ateges suci
Abang nglambangaké awaking manungsa, sauntara putih nglambangaké jiwaning manungsa
Kaloroné silih njangkepi lan nyampurnaaké kanggo Indonésia
Ditilik saka kaca tingal sajarah, wiwit biyèn warna abang lan putih kaloroné ngandhut makna kang suci
Werna abang mèmper karo warna gula jawa/gula aren lan warna putih mèmper karo warna sega
Rong bahan iki dadi bahan utama ing masakan Indonésia, mligi ing Pulo Jawa
Nalika Karajan Majapahit berjaya ing Nuswantara, warna panji-panji kang dipigunaaké ya iku abang lan putih (umbul-umbul abang putih)
Wiwit biyèn warna abang lan putih iki déning wong Jawa dipigunaaké kanggo upacara slametan kandhutan bayi sawisé umuré patang sasi ing njeron rahim wujud bubur kang diwènèhi warna abang separo
Wong Jawa percaya yèn ngandhut iku diwiwiti nalika manunggalé unsur abang minangka lambang ibu, ya iku getih kang wutah nalika sang jabang bayi lair, lan unsur putih minangka lambang bapak, kang ditandur ing guwa garba
Peraturan ngenani Gendéra Abang Putih
UUD '45 pasal 35 "Gendéra Nagara Indonésia ya iku Sang Abang Putih"
Peraturan Pamaréntah No.40/1958 ngenani Gendéra Kabangsan Républik Indonésia Kamèmperan karo gendéra nagara liya
Gendéra iki mèmper karo gendéra nagara Monako lan Solothum kang duwé warna padha nanging rasioné béda, saliyané iku gendéra iki uga mèmper karo Gendéra Polen kang duwé warna kang padha nanging wernané walikan
Kategori:Simbol nasional Indonésia Indonésia
Sistem indriya Sistem indriya kéwan iku nggordhinasi piranti indriya kanggo ngenal donya ing njaba